ApstiprinātS  
Daugavpils pilsētas domes iepirkuma komisijas  
2017.gada 31.marta sēdē, prot.Nr.3

AtklātS konkursS

**“DAUGAVPILS 17.VIDUSSKOLAS PĀRBŪVES   
PROJEKTA AKTUALIZĀCIJA UN BŪVDARBI”**

identifikācijas numurs DPD 2017/18

**Atbildes uz pretendenta jautājumiem Nr.2**

Daugavpils pilsētas domes iepirkuma komisija 2017.gada 31.marta sēdē (prot.Nr.3) ir izskatījusi pretendenta uzdotos jautājumus konkursa Nolikuma tehniskās specifikācijas sakarā, un sniedz šādas atbildes:

**1. Jautājums**: Saskaņā ar atbildi uz 2.Jautājumu pozīcija 2.1.12. (tehniskās specifikācijas Nolikuma 2.pielikums) ir svītrota, bet monolītās joslas apjoms (3,35 m2) iekļauj sevī MJ-1+MJ-2+MJ3. Saskaņā ar projektu nepieciešams realizēt MJ-1 un MJ-2 (daļēji). Lūdzam paskaidrot.

***Atbilde uz 1.Jautājumu:*** *Monolītās joslas nepieciešams izbūvēt zem aktu zāles pārseguma pa asīm A, 6 un 7. Apjomi: MJ1 - 1,0 m3; MJ2 - 0,7 m3. Konkursa Nolikumā ir izdarīti grozījumi.*

**2. Jautājums:** Saskaņā ar atbildi uz 3.jautājumu pozīcija 1.3. (tehniskās specifikācijas Nolikuma 2.pielikums) ir samazināta, bet pozīcija 1.18. (jumta ierīkošana) nav mainīta. Lūdzam paskaidrot.

***Atbilde uz 2.jautājumu:*** *Pozīcijas 2.1.18 apjoms ir 325 m2 (aktu zāles jumts + jumts asīs 5 - 6). Konkursa Nolikumā ir izdarīti grozījumi.*

**3. Jautājums:** Saskaņā ar atbildi uz 7.jautājumu (tehniskās specifikācijas Nolikuma 2.pielikums) aprēķinus jāveic saskaņā ar projektēšanas uzdevumu. Projektēšanas uzdevumā ir vairākas pozīcijas ar darbiem un iekārtām, kuru nav tehniskajā specifikācijā. Piemēram, nepieciešams paredzēt sanitāro mezglu ar iekārtām invalīdu ratiņkrēslu lietotāju vajadzībām; logu/durvju, palodžu montāžu ar montāžas šuves aizpildījumu, tvaika izolāciju un hidroizolāciju ar speciālām lentām, moskītu sietu un mikroventilācijas elementu; kodu atslēgas uzstādīšanu ieejas durvīm; dūmu izvades ailes utt. Saskaņā ar konkursa Nolikuma 10.4.punktu tiek apmaksāti tikai tie darbi, kas sākotnēji tika iekļauti darbu apjomos. Lūdzam piesaistīt tehniskās specifikācijas pozīcijas projektēšanas uzdevuma prasībām.

***Atbilde uz 3.jautājumu:*** *Saskaņā ar Nolikuma 10.4.punktu, Objektīvas nepieciešamības gadījumā (ja provizoriskie būvdarbu apjomi tika neprecīzi aprēķināti) slēdzot būvdarbu izpildes līgumu vai līguma izpildes laikā, puses ir tiesīgas samazināt būvdarbu apjomus (bet ne vairāk kā 15 procentu apmērā no kopējās līguma summas), attiecīgi samazinot līguma summu, pamatojoties uz izcenojumiem, kas ir noteikti Būvuzņēmēja piedāvājumā atklātam konkursam. Nepieciešamības gadījumā (ja provizoriskie būvdarbu apjomi tika neprecīzi aprēķināti) puses ir tiesīgas attiecīgi palielināt būvdarbu apjomus (bet ne vairāk kā 15 procentu apmērā no kopējās līguma summas), vai novirzīt ieekonomētos līdzekļus (pamatojoties uz izcenojumiem, kas ir noteikti Būvuzņēmēja piedāvājumā atklātam konkursam) iepriekš paredzētajiem darbu veidiem, kuru apjoms ir palielinājies nolūkā sasniegt projekta mērķus. Tiks apmaksāti tikai tādi darbi, kuri sākotnēji bija ietverti darbu daudzumu sarakstos, bet kuru apjoms ir palielinājies. Attiecībā uz papildu darbiem, kas sākotnēji iepirkuma dokumentācijā nebija paredzēti, atbilstoši to līgumcenai tiks veikts jauns iepirkums, piemērojot Publisko iepirkumu likuma regulējumu.*

*Iepirkuma DPD 2017/18 pielikumā Nr.2 “Projektēšanas uzdevums” rakstīts: “Veikt būvprojekta aktualizāciju, pamatojoties uz projektēšanas uzdevumu. Tas nozīmē, ka detalizētus būvdarbu apjomus, būvizstrādājumu iekārtu specifikāciju sagatavos aktualizētā būvprojekta autors, piesaistot sertificētus būvspeciālistus nepieciešamajās projektēšanas jomās. Publicētā Tehniskā specifikācija sastādīta, pamatojoties uz SIA “LK Projektu grupa” 2008. gadā izstrādātā tehniskā projekta “Daugavpils 17. vidusskolas rekonstrukcija, aktu zāles un administrācijas telpu bloka izbūve Valmieras ielā 5, Daugavpilī” risinājumiem, kas, daļēji neatbilst spēkā esošo būvnormatīvu u.c. saistošo noteikumu prasībām (piemēram, LBN 002-15 "Ēku norobežojošo konstrukciju siltumtehnika", LBN 201-15 "Būvju ugunsdrošība", LBN 003-15 "Būvklimatoloģija" u.c. Aktualizētā būvprojekta autora uzdevums būs novērst šīs neatbilstības. Piemēram, sanitārā mezgla riteņkrēslu lietotājiem izbūve jāparedz atbilstoši būvnormatīva LBN 208-15 “Publiskās būves” prasībām, dūmu izvades ailu izvietojumu un ģeometriskos parametrus atbilstoši LBN 201-15 “Būvjumugunsdrošība” prasībām u.t.t. Protams, pretendents uzņemas zināmu risku paredzot būvizmaksas, jo projektēšanas nosacījumi var daļēji mainīties, atkarībā no būvatļaujā un institūciju izsniegtajos tehniskajos noteikumos izvirzītām prasībām.*

**4. Jautājums:** Saskaņā ar atbildi uz 8.jautājumu (tehniskās specifikācijas Nolikuma 2.pielikums) nav skaidrs, vai uz būvniecības laiku var demontēt sporta laukumu, kas ierīkots ERAF projekta ietvaros (bez sporta laukuma demontāžas tehnoloģiski nav iespējams īstenot projektu), un kādā apjomā? Veicot labiekārtošanu nepieciešams atjaunot sporta laukumu un kādā apjomā? Lūdzam atbildēt uz šiem jautājumiem.

***Atbilde uz 4.jautājumu:*** *Sporta laukums jādemontē tādā apjomā, lai veiktu aktu zāles piebūvi asīs 5-7/A-F. Pēc aktu zāles būvniecības pabeigšanas sporta laukums jāatjauno pilnā apjomā.*

**5. Jautājums:** Saskaņā ar atbildi uz 9.jautājumu (tehniskā specifikācija Nolikuma 2.pielikums), nepieciešamības gadījumā punktu par ārējo tīklu iznešanu būs jāizslēdz no tāmes. Lai būtu būtu iespējams izslēgt, nepieciešams, lai šī pozīcija būtu tehniskajā specifikācijā. Lūdzam iekļaut tehniskajā specifikācijā.

***Atbilde uz 5.jautājumu:*** *Tehniskā specifikācija ir papildināta ar attiecīgu pozīciju.*

**6. Jautājums:** Saskaņā ar atbildi uz 11.jautājumu (tehniskās specifikācijas Nolikuma 2.pielikums), nav skaidrs, kādā apjomā nepieciešama videonovērošanas sistēma – visai skolas ēkai vai jaunuzbūvētajai aktu zālei. Lūdzam precizēt atbildi.

***Atbilde uz 6.jautājumu:*** *Videonovērošanas sistēma jāparedz aktu zālei. Videokameru izsķirtspēja ≥ 2 Mps. Sistēmai jānodrošina videoinformācijas ierakstīšanas iespēju ≥ 31 kalendārā diena.*

**7.Jautājums:** Saskaņā ar projektēšanas uzdevumu (Nolikuma 2.pielikums, 12.1.punkts) jāieplāno sanitārais mezgls cilvēkiem ar īpašām vajadzībām. Aprēķiniem nepieciešams zināt šīs telpas izmērus un izvietojumu. Lūdzam precizēt.

***Atbilde uz 7.jautājumu:*** *Minimālā sanmezgla platība cilvēkiem ar īpašām vajadzībām ir 1,6x1,8m, atbilstoši būvnormatīva LBN 208-15 “Publiskās būves” prasībām.*

**8.Jautājums:** Saskaņāar projektēšanas uzdevumu jāņem vērā LBN 201-15 “Būvju ugunsdrošība”. No tā izriet, ka starp ēkās ugunsdrošajiem nodalījumiem jāuzstāda ugunsdrošas durvis EI-30. Tā kā pagaidām nav zināms, cik tās būs, piedāvājam iekļaut tehniskajā specifikācijā pozīciju “Ugunsdrošās durvis - 1 m2”.

***Atbilde uz 8.jautājumu:*** *Nepieciešamas 2 ugunsdrošās durvis EI30 pa 2,1m2. Kopējā ugunsdrošo durvju platība sastāda 4,2 m2.Konkursa Nolikumā ir izdarīti grozījumi.*

Iepirkuma komisijas priekšsēdētāja J.Kornutjaka